CELEX: 32006D0968
Language: hu
Date: 2006-12-15 00:00:00
Title: 2006/968/EK: A Bizottság határozata ( 2006. december 15. ) a 21/2004/EK tanácsi rendeletnek a juh- és kecskefélék elektronikus azonosítására vonatkozó iránymutatások és eljárások tekintetében történő végrehajtásáról (az értesítés a C(2006) 6522. számú dokumentummal történt) EGT vonatkozású szöveg

30.12.2006   
            
            
               HU
            
            
               Az Európai Unió Hivatalos Lapja
            
            
               L 401/41
            
         
      A BIZOTTSÁG HATÁROZATA
   
   (2006. december 15.)
   a 21/2004/EK tanácsi rendeletnek a juh- és kecskefélék elektronikus azonosítására vonatkozó iránymutatások és eljárások tekintetében történő végrehajtásáról
   (az értesítés a C(2006) 6522. számú dokumentummal történt)
   (EGT vonatkozású szöveg)
   (2006/968/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról szóló, 2003. december 17-i 21/2004/EK tanácsi rendeletre (1) és különösen annak 9. cikke (1) bekezdésére,
   mivel:
   
               (1)
            
            
               A 21/2004/EK rendelet előírja, hogy a rendelettel összhangban minden tagállamnak létre kell hoznia a juh- és kecskefélék azonosítására és nyilvántartására szolgáló rendszert.
            
         
               (2)
            
            
               A 21/2004/EK rendelet ugyancsak előírja, hogy a gazdaságokban 2005. július 9. után született valamennyi állatot kétféle azonosító eszközzel azonosítani kell. Az első azonosító eszköz a füljelző, a második azonosító eszközt a rendelet melléklete A. szakaszának 4. pontja írja le. A második azonosító eszköz egyik eleme az elektronikus válaszjeladó. Ezenfelül a 21/2004/EK rendelet 9. cikke előírja, hogy 2008. január 1-jétől vagy a Tanács által adott esetben rögzített más időponttól az elektronikus azonosítás azonosító eszközként való alkalmazása minden állat esetében kötelezővé válik.
            
         
               (3)
            
            
               A 21/2004/EK rendelet előírja, hogy az elektronikus azonosítás jobb végrehajtása érdekében a Bizottságnak el kell fogadnia a végrehajtására vonatkozó iránymutatásokat és eljárásokat. Ezen iránymutatásokat és eljárásokat alkalmazni kell azokra az állatokra, amelyek esetében második azonosító eszközként már használják az elektronikus azonosítást, illetve valamennyi állat esetében a rendelet 9. cikkének (3) bekezdésében előírt időponttól.
            
         
               (4)
            
            
               Annak biztosítása érdekében, hogy a juh- és kecskefélék esetében alkalmazandó azonosítók a 21/2004/EK rendelet alkalmazásában valamennyi tagállamban olvashatók legyenek, e határozatban rögzíteni kell az azonosítók jóváhagyásához szükséges egyes megfelelési és teljesítményvizsgálatokra vonatkozó minimumkövetelményeket.
            
         
               (5)
            
            
               A tagállamoknak a leolvasókról nyújtott útmutatás biztosítása érdekében e határozatban rögzíteni kell az egyes megfelelési és teljesítményvizsgálatokra vonatkozó minimumkövetelményeket, figyelembe véve, hogy a 21/2004/EK rendelet nem írja elő, hogy valamennyi kereskedő rendelkezzen leolvasóval.
            
         
               (6)
            
            
               A közösségi juh- és kecsketartás különböző földrajzi feltételei és tenyésztési rendszerei miatt a tagállamok számára biztosítani kell a sajátos nemzeti feltételeiket figyelembe vevő kiegészítő teljesítményvizsgálatok lehetőségét.
            
         
               (7)
            
            
               A Nemzetközi Szabványügyi Szervezet (ISO) szabványokat tett közzé az állatok rádiófrekvenciás azonosításával (RFID) kapcsolatban. Ezenfelül a Nemzetközi Állat-nyilvántartási Bizottság (ICAR) annak ellenőrzését célzó eljárásokat dolgozott ki, hogy az egyes RFID-jellemzők megfelelnek-e az ISO-szabványoknak. Ezen eljárásokat az „International Agreement on Recording Practices” (Nyilvántartási gyakorlatokról szóló nemzetközi megállapodás) az ICAR 2004. júniusi közgyűlése által jóváhagyott változatában tették közzé. Az ISO-szabványokat világszerte elfogadják és használják, ezért azokat figyelembe kell venni e határozatban.
            
         
               (8)
            
            
               A Bizottság Közös Kutatóközpontja (KKK) kidolgozta a műszaki iránymutatásokat, amelyek meghatározzák az RFID-készülékek teljesítményének és megbízhatóságának értékelésére vonatkozó vizsgálatokat; az iránymutatások a KKK weblapján mint „JRC technical standards” (KKK műszaki szabványok) szerepelnek. Ezen iránymutatások alapvető összetevőit figyelembe kell venni e határozatban.
            
         
               (9)
            
            
               Az Európai Szabványügyi Bizottság (CEN) vizsgálati laboratóriumok akkreditálására vonatkozó műszaki szabványokat tett közzé. E szabványokat (EN-szabványok) világszerte elfogadják és használják, ezért azokat figyelembe kell venni e határozatban.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   E határozat melléklete leírja az állatok elektronikus azonosítására vonatkozó iránymutatásokat és eljárásokat:
   
               a)
            
            
               a 21/2004/EK rendelet 4. cikke (2) bekezdésének b) pontjában előírt és a rendelet mellékletének A. szakasza 4. pontjának negyedik francia bekezdésében említett második azonosító eszköz esetében; valamint
            
         
               b)
            
            
               a 21/2004/EK rendelet 9. cikke (3) bekezdésének első albekezdésében előírt eszköz esetében.
            
         2. cikk
   Ezt a határozatot az Európai Unió Hivatalos Lapjában történő kihirdetése utáni huszadik naptól kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. december 15-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 5., 2004.1.9., 8. o.
   
      MELLÉKLET
      A juh- és kecskefélék a 21/2004/EK rendelet szerinti elektronikus azonosításához szükséges azonosítók és leolvasók jóváhagyására vonatkozó iránymutatások és eljárások
      I.   FEJEZET
      Fogalommeghatározások
      Ezen iránymutatás alkalmazásában az alábbi fogalommeghatározásokat kell alkalmazni:
      
                  a)
               
               
                  „Országkód”: az ország nevét jelentő háromjegyű numerikus kód az ISO 3166 szabvánnyal összhangban;
               
            
                  b)
               
               
                  „Nemzeti azonosítási kód”: az állategyed nemzeti szintű azonosítását szolgáló 12 jegyű numerikus kód;
               
            
                  c)
               
               
                  „Válaszjeladó kód”: a válaszjeladóba programozott 64-bites elektronikus kód, amely tartalmazza többek között az országkódot, valamint a nemzeti azonosítási kódot, és az állatok elektronikus azonosítására használják;
               
            
                  d)
               
               
                  „Azonosító”: az ISO 11784 és 11785 szabványnak megfelelő HDX- vagy FDX-B technológiát alkalmazó, csak olvasható passzív válaszjeladók, amelyek a 21/2004/EK rendelet A. mellékletében említett különböző azonosító eszközökbe vannak beépítve;
               
            
                  e)
               
               
                  „Leolvasó”: olyan szinkron vagy aszinkron adó-vevő, amely legalább a következőkre képes:
                  
                              i.
                           
                           
                              azonosítók leolvasása; valamint
                           
                        
                              ii.
                           
                           
                              az országkód és a nemzeti azonosító kód megjelenítése;
                           
                        
            
                  f)
               
               
                  „Szinkron adó-vevő”: olyan adóvevő, amely teljes egészében megfelel az ISO 11785 szabványnak és képes más adó-vevők jelenlétének megállapítására;
               
            
                  g)
               
               
                  „Aszinkron adó-vevő”: olyan adóvevő, amely teljes egészében megfelel az ISO 11785 szabványnak és nem képes más adó-vevők jelenlétének megállapítására.
               
            II.   FEJEZET
      Azonosítók
      
                  1.
               
               
                  Az illetékes hatóság csak azon azonosítók használatát hagyja jóvá, amelyeket legalább a Nemzetközi Állat-nyilvántartási Bizottság „International Agreement on Recording Practices” (Nyilvántartási gyakorlatokról szóló nemzetközi megállapodás, a továbbiakban: ICAR nyilvántartási útmutató) című megállapodásában meghatározott módszerekkel összhangban kedvező eredményekkel vizsgáltak, a következő, a) és b) pontban említett tulajdonságaik tekintetében:
                  
                              a)
                           
                           
                              az ISO 11784 és 11785 szabványnak való megfelelőség, a „Conformance evaluation of RFID devices, Part 1: ISO 11784/11785 – conformance of transponders including granting and use of a manufacturer code” (Az RFID-készülékek megfelelőségértékelése, 1. rész: ISO 11784/11785 – a viszontjeladók megfelelősége, beleértve a gyártási kód megadását és használatát) című, 10.2.6.2.1 szakaszban meghatározott módszerrel összhangban; valamint
                           
                        
                              b)
                           
                           
                              a 21/2004/EK rendelet melléklete A. szakaszának 6. pontjának harmadik francia bekezdésében meghatározott olvasási távolságon mért teljesítmény elérése, összhangban a 10.5. függelék „Performance evaluation of RFID devices, Part 1: ISO 11784/11785 – performance of transponders” (Az RFID-készülékek teljesítményértékelése, 1. rész: ISO 11784/11785 – a viszontjeladók teljesítménye) című, 10. szakaszában leírt módszerrel, amely magában foglalja a következők mérését:
                              
                                          i.
                                       
                                       
                                          az aktiválási térerősség;
                                       
                                    
                                          ii.
                                       
                                       
                                          a dipólnyomaték; valamint
                                       
                                    
                                          iii.
                                       
                                       
                                          az FDX-B bithossz-stabilitása és a HDX frekvenciastabilitása.
                                       
                                    
                        
            
                  2.
               
               
                  Az 1. pontban említett vizsgálatokat legalább az egyes vizsgálandó modellek 50 darabos mennyiségén kell elvégezni.
               
            
                  3.
               
               
                  A válaszjeladó kód felépítésének összhangban kell lenni az ISO 11784 szabvánnyal és a következő táblázatban szereplő leírásokkal:
                  
                              Bitek száma
                           
                           
                              Számjegyek száma
                           
                           
                              Kombinációk száma
                           
                           
                              Leírás
                           
                        
                              1
                           
                           
                              1
                           
                           
                              2
                           
                           
                              Ez a bit azt jelöli, állatazonosításra használják-e az azonosítót. Valamennyi állatokkal kapcsolatos alkalmazás esetében ez a bit „1”.
                           
                        
                              2–4
                           
                           
                              1
                           
                           
                              8
                           
                           
                              Újrajelölés-számláló (0–7).
                           
                        
                              5–9
                           
                           
                              2
                           
                           
                              32
                           
                           
                              Felhasználói információs mező. Ez a bit a 2658/87/EGK tanácsi rendelet (1) melléklete II. része I. szakaszának 1. fejezetével összhangban a juh- és kecskefélék KN-kódját kódoló „04”-et tartalmazza.
                           
                        
                              10–15
                           
                           
                              2
                           
                           
                              64
                           
                           
                              Üres – csupa nulla (jövőbeli alkalmazásoknak fenntartva).
                           
                        
                              16
                           
                           
                              1
                           
                           
                              2
                           
                           
                              Ez a bit az adatblokk jelenlétéről tájékoztat (állatok esetében ez a bit „0”, azaz nincs adatblokk).
                           
                        
                              17–26
                           
                           
                              4
                           
                           
                              1 024
                           
                           
                              Az 1. fejezet a) pontjában meghatározott országkód
                           
                        
                              27–64
                           
                           
                              12
                           
                           
                              274 877 906 944
                           
                           
                              Az 1. fejezet b) pontjában meghatározott nemzeti azonosító kód Ha a nemzeti azonosító kód 12 jegyűnél kisebb, a nemzeti azonosító kód és az országkód közötti helyet nullákkal kell kitölteni.
                           
                        
            
                  4.
               
               
                  Az illetékes hatóság előírhat kiegészítő vizsgálatokat az azonosítók erőssége és tartóssága tekintetében a Bizottság Közös Kutatóközpontja (KKK) műszaki iránymutatásainak 2. részében leírt eljárásnak megfelelően.
               
            
                  5.
               
               
                  Az illetékes hatóság előírhatja további teljesítményszempontok meglétét az azonosítók működésének a tagállamok speciális földrajzi, éghajlati és irányítási feltételei melletti biztosítása érdekében.
               
            III.   FEJEZET
      Leolvasók
      
                  1.
               
               
                  Az illetékes hatóság csak azoknak a leolvasóknak a használatát hagyja jóvá, amelyek az ISO 11784 és 11785 szabványoknak való megfelelőségét legalább az ICAR nyilvántartási útmutatóban meghatározott módszerekkel összhangban kedvező eredménnyel vizsgálták, a következő, a) és b) pontban említett tulajdonságaik tekintetében, a következő vizsgálatokkal:
                  
                              a)
                           
                           
                              szinkron adó-vevők a „Conformance evaluation of RFID devices, Part 2: ISO 11784/11785 – conformance of transceivers” (Az RFID-készülékek megfelelőségértékelése, 2. rész: ISO 11784/11785 – az adó-vevők megfelelősége) című, 10.3.5.2. szakaszban meghatározott módszerekkel összhangban; vagy
                           
                        
                              b)
                           
                           
                              aszinkron adó-vevők a „Conformance evaluation of RFID devices, Part 3: Conformance test for non-synchronising transceivers for reading ISO 11784/11785 transponders” (Az RFID-készülékek megfelelőségértékelése, 3. rész: az ISO 11784/11785 válaszjeladók olvasását szolgáló aszinkron adó-vevők megfelelőségi vizsgálata) című, 10.4.5.2. szakaszban meghatározott módszerekkel összhangban.
                           
                        
            
                  2.
               
               
                  Az illetékes hatóság előírhatja a következőket:
                  
                              a)
                           
                           
                              kiegészítő vizsgálatokat a leolvasók műszaki erőssége és tartóssága és hőálló képessége tekintetében a KKK műszaki iránymutatásainak 2. részében leírt eljárásoknak megfelelően; valamint
                           
                        
                              b)
                           
                           
                              az ICAR nyilvántartási útmutató 10. szakaszának „Performance evaluation of RFID devices, Part 2: ISO 11784/11785 – performance of handheld transceivers” (Az RFID-készülékek teljesítményértékelése, 2. rész: ISO 11784/11785 – a kézi adó-vevők teljesítménye) című 10.6.2. függelékében meghatározott, elektromágneses teljesítményre vonatkozó vizsgálatok.
                           
                        
            IV.   FEJEZET
      Vizsgálati laboratóriumok
      
                  1.
               
               
                  Az illetékes hatóság vizsgálati laboratóriumokat jelöl ki a II. és III. fejezetben előírt vizsgálatok elvégzésére.
                  Az illetékes hatóság azonban csak a következő európai (EN-) szabványokkal vagy az azoknak megfelelő szabványokkal összhangban működő, minősített és akkreditált laboratóriumokat jelölhet ki:
                  
                              a)
                           
                           
                              EN ISO/IEC 17025, „Vizsgáló- és kalibrálólaboratóriumok felkészültségének általános követelményei”;
                           
                        
                              b)
                           
                           
                              EN 45002, „Vizsgálólaboratóriumok minősítésének általános feltételei”; valamint
                           
                        
                              c)
                           
                           
                              EN 45003, „Kalibráló- és vizsgálólaboratóriumi akkreditációs rendszerek – a működés és elismerés általános követelményei”.
                           
                        
            
                  2.
               
               
                  A tagállamok létrehozzák és frissítik az illetékes hatóságok által kijelölt vizsgálati laboratóriumok jegyzékeit, és az azokban szereplő információkat egy weblapon hozzáférhetővé teszik más tagállamok és a nyilvánosság számára.
               
            
         (1)  HL L 256., 1987.9.7., 1. o.